S-159/2015

Mál þetta, sem var dómtekið 29. f.m., er höfðað með ákæru sérstaks saksóknara samkvæmt lögum nr. 135/2008, útgefinni 14. apríl 2015, á hendur K-kk-þgf P-kk-þgf, kt. 000000-0000, Drekavöllum 26 í Hafnarfirði. Í ákærunni eru ákærða gefin að sök „meiri háttar háttar brot gegn skattalögum sem stjórnarmanni og daglegum stjórnanda einkahlutafélagsins KP verk (nú þrotabú), kt. 000000-0000, með því að hafa:

1. Eigi staðið skil á virðisaukaskattsskýrslum einkahlutafélagsins vegna uppgjörstímabilanna júlí-ágúst rekstrarárið 2013 og mars-apríl rekstrarárið 2014 á lögmæltum tíma og hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins vegna uppgjörstímabilanna júlí–ágúst, september–október og nóvember–desember rekstrarárið 2013 og janúar–febrúar, mars–apríl og maí–júní rekstrarárið 2014 í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð kr. 8.084.802, sem sundurliðast sem hér greinir:

Uppgjörstímabil: Vangoldinn VSK:

Árið 2013

júlí – ágúst kr. 824.085

september – október kr. 1.203.530

nóvember – desember kr. 1.626.035

Samtals kr. 3.653.650

Árið 2014

janúar – febrúar kr. 1.319.887

mars – apríl kr. 1.368.484

maí – júní kr. 1.742.781

Samtals kr. 4.431.152

Samtals kr. 8.084.802

2. Eigi staðið skil á skilagreinum einkahlutafélagsins vegna staðgreiðslu opinberra gjalda á lögmæltum tíma vegna greiðslutímabilanna febrúar, mars, apríl, júní, október og desember rekstrarárið 2013 og janúar, mars, apríl, maí og júlí rekstrarárið 2014, og hafa eigi staðið ríkissjóði skil á staðgreiðslu opinberra gjalda sem haldið var eftir af launum starfsmanna einkahlutafélagsins vegna greiðslutímabilanna febrúar, mars, apríl, maí, júní, september, október, nóvember og desember rekstrarárið 2013 og janúar, febrúar, mars, apríl, maí og júlí rekstrarárið 2014, í samræmi við fyrirmæli III. kafla laga nr. 45/1987, um staðgreiðslu opinberra gjalda, samtals að fjárhæð kr. 8.483.326, sem sundurliðast sem hér greinir:

Greiðslutímabil: Vangoldin staðgreiðsla:

Árið 2013

febrúar kr. 481.297

mars kr. 408.239

apríl kr. 452.555

maí kr. 523.768

júní kr. 565.138

september kr. 494.947

október kr. 488.154

nóvember kr. 770.983

desember kr. 491.454

Samtals kr. 4.676.535

Árið 2014

janúar kr. 509.080

febrúar kr. 633.254

mars kr. 562.199

apríl kr. 894.464

maí kr. 762.871

júlí kr. 444.923

Samtals kr. 3.806.791

Samtals kr. 8.483.326

Framangreind brot ákærða teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 2. mgr. 30. gr. laga nr. 45/1987, um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005, að því er varðar 2. tölulið ákæru.“

Þess er krafist að ákærði verði dæmdur til refsingar og til greiðslu alls sakarkostnaðar.

I

Ákærði hefur fyrir dómi játað skýlaust að hafa gerst sekur um þá háttsemi sem saksókn á hendur honum tekur til. Samræmist játningin rannsóknargögnum málsins, en ákæra styðst við lögreglurannsókn sem fram fór á grundvelli bréfs skattrannsóknarstjóra ríkisins til embættis sérstaks saksóknara 12. febrúar 2015 og rannsóknargagna sem því fylgdu. Hafa með þessu verið færðar viðhlítandi sönnur fyrir sakargiftum samkvæmt ákæru. Eru brotin réttilega heimfærð þar til 1. mgr. 40. gr. laga nr. 50/1988 um virðisaukaskatt og 2. mgr. 30. gr. laga nr. 45/1987 um staðgreiðslu opinberra gjalda, með áorðnum breytingum.

Undanþágur frá fésektarlágmarki tilvitnaðra lagaákvæða eiga í engu við um þau vanskil á virðisaukaskatti og staðgreiðslu opinberra gjalda, samtals að fjárhæð 16.568.128 krónur, sem ákært er fyrir. Að því virtu verða brot ákærða talin meiri háttar og varða þannig við 1. mgr. 262. gr. almennra hegningarlaga nr. 19/1940.

II

Ákærði hefur ekki áður sætt refsingu. Þykir refsing hans með hliðsjón af 77. gr. almennra hegningarlaga hæfilega ákveðin fangelsi í 7 mánuði. Rétt þykir að fresta fullnustu þessarar refsingar ákærða og skal hún falla niður að liðnum þremur árum frá uppkvaðningu dóms þessa að telja, haldi hann almennt skilorð 57. gr. almennra hegningarlaga, sbr. 4. gr. laga nr. 22/1955. Þá verður honum að auki gert að greiða sekt til ríkissjóðs, sem þykir með vísan til þess sem áður er rakið um vanskil á greiðslu virðisaukaskatts og staðgreiðslu opinberra gjalda hæfilega ákveðin 33.150.000 krónur, en um vararefsingu fer svo sem í dómsorði greinir.

Engan sakarkostnað leiddi af meðferð málsins.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð

Ákærði, K-kk-nf P-kk-nf, sæti fangelsi í 7 mánuði. Fresta skal fullnustu refsingarinnar og hún falla niður að liðnum þremur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 33.150.000 krónur í sekt til ríkissjóðs. Verði sektin ekki greidd innan fjögurra vikna frá birtingu dómsins skal ákærði í hennar stað sæta fangelsi í 12 mánuði.

Þ-kk-nf I-kk-nf N-kk-nf